11. december 2018 Nr. 1484

**Inuinnaat aamma suliffeqarfinni assigisaannilu sulisunut pisortatigoortumik**

**digitalimik atsiornertalimmik NemID-mik pilersitsisarneq pillugu inatsisip**

**Kalaallit Nunaanni atuutilersinneqarnissaannik peqqussut**

UAGUT MARGRETHE AAPPAAT, Guutip Saammaassineratigut Danmarkip Dronningia, nalunaarpugut:

§ 7 inatsimmi nr. 439, 8.maj 2018-imeersumi Inuinnaat aamma suliffeqarfinni assigisaannilu sulisunut pisortatigoortumik digitalimik atsiornertalimmik NemID-mik pilersitsisarneq pillugu aalajangiunneqarpoq, inatsit imatut oqaasertaqartillugu Kalaallit Nunaannut atuutilersinneqassasoq

**§ 1.** Pisortat nutaaliornerannut ministerip suliffeqarfik namminersortoq toqqassavaa, suliffeqarfillu

toqqarneqartoq inuinnaat aamma suliffeqarfiit assigisaasalu pisortatigoortumik digitalimik

atsiornertalimmik NemID-mik pilersitsisarnermik aqutsisuusussaq aalajangiisartuullunilu.

*Imm. 2.* Pisortat nutaaliornerannut ministeri malittarisassanik aalajangersaasassaaq NemID-p

aqutsiviginissaa pillugu, matumani ilanngullugit NemID-mik pilersitsisarneq aamma matusisarneq

kiisalu suliarinnittarneq pillugu malittarisassat.

**§ 2.** Pisortat nutaaliornerannut ministerip toqqarsinnaavai suliffeqarfiit inatsisilerinermik

suliaqartut nalunaarsuisarfiusussat aammalu inuinnaat pisortatigoortumik digitalimik

atsiornertalimmik NemID-mik pilersitsivigineqarnissaminnik qinnuteqartut

aalajangiiffigisarnissaannut suliassanik isumaginnittartussat.

**§ 3.** Pisortat ingerlatsinerat pillugu inatsit malineqartassaaq aalajangigassani suliffeqarfinnit

namminersortunit § 1. imm. 1 naapertorlugu toqqarneqarsimasut aalajangiiffigisassaani. Pisortat

ingerlatsineranni suliassat suliarineqartarnerat pillugu Inatsiartut inatsisaat malinneqartassaaq

aalajangigassani Kalaallit Nunaanni nalunaarsuisarfiit aalajangiiffigisassaanni. tak. § 2.

**§ 4.** Inuinnaat 15-inik ukioqalereersimasut inuttullu normoqalersimasut § 1, imm. 2

naapertorlugu malittarisassat malillugit pisortatigoortumik digitalimik atsiornertalimmik NemIDmik pilersitsivigineqarnissaminnik qinnuteqarsinnaapput.

*Imm. 2.* Suliffeqarfiit assigisaallu CVR-normullit § 1, imm. 2 naapertorlugu malittarisassat

malillugit suliffeqarfinni taamaattuni sulisunut pisortatigoortumik digitalimik atsiornertalimmik

NemID-mik pilersitsivigineqarnissaannik qinnuteqarsinnaapput.

**§ 5.** Suliffeqarfiup namminersortup § 1, imm. 2 naapertorlugu toqqarneqarsimasup imaluunniit

tak. § 2, nalunaarsuisarfiup § 1, imm. 2 naapertorlugu malittarisassat malillugit

aalajangiiffigisimasaat pillugu naammagittaalliuutit Danmarkimi Digitaliseringsstyrelsimut

suliassanngortinneqarsinnaapput.

*Imm. 2*. Danmarkimi Digitaliseringsstyrelsip suliffeqarfik namminersortoq § 1. imm. 1

naapertorlugu nalunaarsuisarfittut toqqarneqarsimasoq aamma tak. § 2, paasissutissanik

sunilluunniit piumasaqarfigisinnaavaa, naammagittaalliornermut atatillugu suliarinninnissaamut

pingaaruteqartunik.

*Imm. 3*. Imm. 1 malillugu Digitaliseringsstyrelsip aalajangigai susassaqarfimmut allamut

maalaarutigineqarsinnaanngillat.

**§ 6.** Peqqussut atuutilersinneqassaaq 1. januar 2019

Amalienborg-imi tunniunneqarpoq ulloq 11. december 2018

Kunngisut atsiorpugut naqissusiillutalu

MARGRETGHE R.

/Sophie Løhde